google/wiki40b huggingface dataset:
ถ้วน หลีกภัย

ประวัติ

ถ้วน หลีกภัย เกิดที่ตำบลนาตาล่วง บ้างก็ว่าที่บ้านท่าจีน ตำบลบางรัก ในเขตอำเภอเมืองตรัง จังหวัดตรัง เมื่อ พ.ศ. 2458  มีชื่อเดิมว่า กิมถ้วน จูห้อง เป็นบุตรคนห้าจากทั้งหมดเจ็ดคนของจุง และซุ่นกี่ จูห้อง บิดาและมารดามีเชื้อสายฮกเกี้ยน และใช้นามสกุลว่า "จูห้อง" ซึ่งเป็นหนี่งใน 35 สกุลเก่าแก่ของชาวฮกเกี้ยนในจังหวัดตรัง แต่เดิมมีชื่อว่า "กิมถ้วน" แต่ภายหลังเหลือเพียงว่า "ถ้วน" ตามคำเรียกของคนใต้ เธอมีน้องต่างมารดาอีกสี่คน
ถ้วนเป็นหลานตาของหลวงผดุงชนเกษม (พันตี้) ซึ่งเป็นกำนันตำบลบางรัก และมีศักดิ์เป็นหลานลุงของจัง จริงจิตร สมาชิกสภาผู้แทนราษฎร (ส.ส.) คนแรกของจังหวัดตรัง เมื่อจังลงสมัครเลือกตั้ง ถ้วนในขณะนั้นยังเป็นเด็ก ๆ อยู่ ได้เป็นผู้ช่วยหาเสียงให้ เนื่องจากมีความสนใจในการเมือง จนได้รับเลือกตั้งในที่สุด 
ในวัยเด็กถ้วนอยากจะเป็นนางพยาบาล แต่ไม่สมหวังเนื่องจากไม่ได้เรียนหนังสือ เพราะเป็นบุตรคนโต คอยดูแลมารดาที่เป็นอัมพาตโดยให้น้อง ๆ ได้เรียนหนังสือ ทั้งช่วยบิดาทำมาหากินตลอด เช่น ทำกระเบื้องปูหลังคาแบบโบราณ, สวนยาง, ค้าขายต่าง ๆ เป็นต้น จนกระทั่งสามารถตั้งตัวได้ขณะที่มีอายุเพียง 15 ปี 
ถ้วนได้แต่งงานกับครูประชาบาลในโรงเรียนวัดควนวิเศษ คือ ครูเฮิด หรือ นิยม หลีกภัย ภาษาฮกเกี้ยนมีชื่อว่า ตันฮวด แซ่ลิ (ชื่อจีนกลาง: หลี่เฉินฟา) มีลูกกับสามีทั้งสิ้น 9 คนเป็นชาย 6 หญิง 3 โดยนายชวนเป็นคนที่ 3 แต่แม้กระทั่งแต่งงานไปแล้ว นางถ้วนมิได้เป็นแค่แม่บ้านอย่างเดียว ก็ยังคงประกอบอาชีพค้าขายตามเดิม

วิถีชีวิต

ถ้วน เป็นที่รู้จักอย่างกว้างขวาง เมื่อชวน หลีกภัย ได้ขึ้นดำรงตำแหน่งนายกรัฐมนตรี  ด้วยเป็นแม่ที่ผลักดันลูกมาตลอด เช่น ช่วยหาเสียงให้  ถ้วนเป็นที่เคารพรักของชาวตรังอย่างยิ่ง มักจะมีชาวบ้านแวะเวียนมาพบปะขอคำแนะนำหรือขอคำปรึกษาให้ช่วยแก้ปัญหาตลอด จนมีผู้เรียกนางถ้วนว่าคือผู้แทนตัวจริงของจังหวัดตรัง จนได้รับรางวัลแม่ดีเด่นแห่งชาติ ปี พ.ศ. 2536  
เมื่อมีผู้มาเยือน ถ้วนในฐานะเจ้าของบ้านก็จะออกมาต้อนรับเสมอ จนกระทั่งบ้านเลขที่ 183 ตำบลทับเที่ยง ถนนวิเศษกุล ซึ่งเป็นบ้านที่เธอพักอาศัยอยู่กับกิจ หลีกภัย บุตรชายคนโต กลายเป็นที่รู้จักกันดีของคนทั่วไปจนเรียกขานกันว่า "บ้านแม่ถ้วน" และกลายมาเป็นสถานที่ท่องเที่ยวแห่งหนึ่งของจังหวัดตรัง  และถึงแม้นายชวน จะได้เป็นนายกรัฐมนตรีแล้ว แต่นางถ้วนก็ยังคงดำรงชีวิตเหมือนเดิม คือ เป็นแม่ค้าขายแกงพุงปลาในตลาดสด  แต่ก็ได้เลิกในเวลาต่อมา เนื่องจากอายุมากขึ้น ร่างกายไม่ค่อยแข็งแรง ลูก ๆ หลาน ๆ ต้องการให้พักผ่อนอยู่กับบ้าน

บั้นปลายของชีวิต

ถ้วน หลีกภัย ถึงแก่กรรมอย่างสงบด้วยโรคชรา ขณะนอนหลับที่บ้านของจงจิตต์ หลีกภัย ลูกสาวคนที่ 6 ที่ถนนเสรีไทย เมื่อวันพุธ ที่ 2 มีนาคม พ.ศ. 2554 สิริอายุ 96 ปี และมีพิธีพระราชทานเพลิงศพ เมื่อวันที่ 12 มีนาคม พ.ศ. 2554 ณ วัดควนวิเศษ ตำบลทับเที่ยง อำเภอเมืองตรัง จังหวัดตรัง
แอมโมเนีย

ความเป็นกรดของแอมโมเนีย

แม้แอมโมเนียเป็นด่าง มันก็มีฤทธิ์เป็นกรดด้วย แต่เป็นกรดที่อ่อนมาก เมื่อแตกตัวจะได้ อะไมด์ (NH₂⁻) ไออน, ตัวอย่างเช่น เมื่อใส่ผงลิเทียม ไนไตรต์ลงในแอมโมเนียเหลว จะเกิดเป็น สารละลายลิเทียม อะไมด์ ดังสมการ:
Li₃N (s) + 2NH₃ (l) → 3Li⁺ (am) +
3NH₂⁻ (am).
ตามหลักปฏิกิริยากรด-ด่างของ บรอนสเตด-โลว์รี (Bronsted-Lowry) แอมโมเนียจะทำหน้าที่เป็นกรด
ฟร็องซัว โฌแซ็ฟ เลอแฟฟวร์

ประวัติ

เลอแฟฟวร์เกิดในเมืองชนบทรูฟักในแคว้นอาลซัส มีบิดาเป็นทหารม้าฮุซาร์ เขาเข้ารับราชการทหารในกองทัพหลวงฝรั่งเศสขณะมีอายุ 17 ปี ต่อมาใน ค.ศ. 1789 เขาในยศสิบเอกได้เข้าร่วมในการปฏิวัติฝรั่งเศส, ใน ค.ศ. 1793 ได้รับการเลื่อนยศเป็นพลจัตวา, ใน ค.ศ. 1794 เขาเข้าร่วมยุทธการที่เฟลอรุส (Fleurus), ใน ค.ศ. 1797 ได้ขึ้นบัญชาการกองทัพซ็องเบรเมิซ (Armée de Sambre-et-Meuse), ใน ค.ศ. 1799 ได้บัญชาการกองหน้าของกองทัพดานูบในบัญชาของนายพลฌ็อง-บาติสต์ ฌูร์ด็อง ปลายปีเดียวกันเขาได้บัญชาการกองทหารในกรุงปารีสและเข้าร่วมแผนรัฐประหารของนายพลนโปเลียน ภายหลังการรัฐประหาร นโปเลียนตั้งเขาเป็นวุฒิสมาชิก
ใน ค.ศ. 1804 เมื่อนโปเลียนสถาปนาตนเป็นจักรพรรดิฝรั่งเศส นโปเลียนได้อวยยศเลอแฟฟวร์เป็นจอมพลแห่งจักรวรรดิ ต่อมาใน ค.ศ. 1805 จอมพลเลอแฟฟวร์ได้บัญชาการปฏิบัติการในเยอรมนี, ใน ค.ศ. 1806 เขาเข้าร่วมในยุทธการที่เยนา-เอาเออร์ชเต็ท (Jena-Auerstedt) และได้เป็นผู้บัญชาการกรมทหารมหาดเล็กรักษาพระองค์, ใน ค.ศ. 1807 เขาได้บัญชาการกองพล 10 และได้รับชัยชนะในยุทธการที่ดันท์ซิช และได้รับการปูนบำเหน็จเป็นดยุกแห่งดันท์ซิช (Duc de Dantzig)
จอมพลเลอแฟฟวร์รับใช้นโปเลียนไปจนกระทั่งนโปเลียนพ่ายแพ้อย่างหมดท่าในสงครามสหสัมพันธมิตรครั้งที่หกใน ค.ศ. 1814 หลังจากนั้นเขาลงมติในวุฒิสภาเพื่อสนับสนุนการฟื้นฟูราชวงศ์บูร์บง และได้รับแต่งตั้งเป็นขุนนางฝรั่งเศสโดยพระเจ้าหลุยส์ที่ 18 อย่างไรก็ตาม เมื่อนโปเลียนหลบหนีจากเกาะเอลบาใน ค.ศ. 1815 เขาหันไปสมคบอดีตเจ้านายเก่าอีกครั้งในช่วงสมัยร้อยวัน ซึ่งจบลงด้วยความพ่ายแพ้ของนโปเลียน เลอแฟฟวร์ถูกถอดยศขุนนางแต่ไม่ได้ถูกถอดยศจอมพล ต่อมาใน ค.ศ. 1819 พระเจ้าหลุยส์ที่ 18 พระราชทานคืนยศขุนนางแก่เขา จอมพลเลอแฟฟวร์ถึงแก่อสัญกรรมใน ค.ศ. 1820 ในกรุงปารีส
อำเภอบางปะอิน

ที่มาของชื่อ

สมัยพระเอกาทศรถ เรือของพระองค์ทรงเรือล่ม จึงขึ้นฝั่งที่บางปะอิน แล้วไปเจอผู้หญิงที่ชื่ออออิน แล้วมีพระโอรสด้วยกัน ต่อมาพระโอรสระหว่างพระเจ้าเอกาทศรถกับอออิน คือ สมเด็จพระเจ้าปราสาททอง
ญาติไดโนเสาร์เจ้าเล่ห์ 3

การต้อนรับและวิจารณ์

ในคำวิจารณ์จากเอนเตอร์เทนเมนต์วีกลี ไมเคิล ซาวเตอร์ ได้อธิบายว่า "ลิตเติ้ลฟุตและเพื่อนๆ ของเธอยังคงความอ่อนเยาว์อยู่" เมื่อเดือนสิงหาคม ค.ศ.2014 นิวยอร์คโพสต์ได้จัดให้ภาคนี้เป็นอันดับ 2 จาก 13 อันดับของญาติไดโนเสาร์เจ้าเลห์
หม่อมเจ้าพิริยดิศ ดิศกุล

พระประวัติ

หม่อมเจ้าพิริยดิศ ดิศกุล ประสูติเมื่อวันที่ 28 พฤษภาคม พ.ศ. 2464 เป็นพระโอรสในสมเด็จพระเจ้าบรมวงศ์เธอ กรมพระยาดำรงราชานุภาพ กับหม่อมหลวงใหญ่ หรือ ลำดวน ดิศกุล (ราชสกุลเดิม อิศรเสนา)
ทรงเริ่มต้นการศึกษาที่โรงเรียนราชินี ก่อนจะย้ายไปโรงเรียนวชิราวุธวิทยาลัย เลขประจำตัว 249 จบการศึกษาเมื่อพ.ศ. 2481 ทรงสอบเข้าเรียนต่อในคณะวิศวกรรมศาสตร์ จุฬาลงกรณ์มหาวิทยาลัย ทรงได้รับปริญญา วศ.บ. (เหมืองแร่) เมื่อพ.ศ. 2485 ระหว่าง พ.ศ. 2501-2502 ได้เสด็จไปทรงศึกษาต่อที่ University of London: Imperial College of Science & Technology : Royal School of Mines ทรงได้รับปริญญา M.Sc.(Eng) และ D.I.C. 
เริ่มทำงานเมื่อพ.ศ. 2485 เป็นนายช่างเหมืองแร่ บริษัทแร่และยางไทย จำกัด จังหวัดภูเก็ต จนถึง พ.ศ. 2489 จากนั้นเมื่อ พ.ศ. 2490 เข้ารับราชการกรมทรัพยากรธรณี จนเกษียณอายุในตำแหน่งผู้อำนวยการองค์การเหมืองแร่ในทะเล

สิ้นชีพิตักษัย

หม่อมเจ้าพิริยดิศ ดิศกุล สิ้นชีพิตักษัย เมื่อวันที่ 14 สิงหาคม พ.ศ. 2543 สิริชันษา 79 ปี
สถานีห้าแยกลาดพร้าว

ที่ตั้ง

ถนนพหลโยธิน บริเวณใกล้กับจุดบรรจบถนนลาดพร้าว และถนนหอวัง ด้านหน้าศูนย์การค้าเซ็นทรัลพลาซา ลาดพร้าว และโรงเรียนหอวัง ในพื้นที่แขวงจตุจักร เขตจตุจักร กรุงเทพมหานคร
เดิมทีตามแผนงานของกรุงเทพมหานครและบีทีเอสซี สถานีแห่งนี้จะใช้ชื่อสถานีว่า สถานีหอวัง เนื่องมาจากตั้งอยู่ด้านหน้าถนนหอวังและโรงเรียนหอวังซึ่งเป็นสัญลักษณ์ใหญ่ของพื้นที่ แต่หลังจากที่คณะรัฐมนตรีมีมติให้โอนย้ายโครงการไปอยู่ภายใต้การดำเนินการของการรถไฟฟ้าขนส่งมวลชนแห่งประเทศไทย จึงได้มีการพิจารณาชื่อสถานีใหม่หลายแห่งโดยอ้างอิงจากความไม่แน่นอนของสถานที่ที่ใช้อ้างอิงชื่อสถานี จึงทำให้สถานีหอวังเปลี่ยนชื่อมาเป็น สถานีห้าแยกลาดพร้าว ในปัจจุบัน ต่อมาได้มีการเปลี่ยนชื่อภาษาอังกฤษจากเดิม Ladphrao Intersection เป็น Ha Yaek Lat Phrao ซึ่งมาจากการถอดอักษรไทยเป็นอักษรโรมันแบบถ่ายเสียง
ปัจจุบัน (พ.ศ. 2562) สถานีห้าแยกลาดพร้าว เป็นสถานีปลายทางในส่วนเหนือ (Northbound Section) ของโครงการรถไฟฟ้าเฉลิมพระเกียรติ 6 รอบพระชนมพรรษา สาย 1 (สุขุมวิท) ไปจนกว่าการก่อสร้างและติดตั้งระบบในส่วนต่อขยายสายพหลโยธินระยะที่ 2 ตั้งแต่สถานีห้าแยกลาดพร้าว ไปจนถึงสถานีมหาวิทยาลัยเกษตรศาสตร์ จะแล้วเสร็จในเดือนธันวาคม พ.ศ. 2562

รูปแบบของสถานี

เป็นแบบชานชาลาเกาะกลาง (island platform station) ขนาดมาตรฐาน เพื่อความสะดวกในการเปลี่ยนขบวนรถ กรณีที่ผู้ให้บริการเป็นอีกราย ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors

สัญลักษณ์ของสถานี

ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ กรณีนี้จะแตกต่างจากสถานีในหมวด N ของบีทีเอสเดิมที่กำหนดให้สีส้มเป็นเส้นทางส่วนเหนือ เนื่องจาก รฟม. อ้างอิงสีของโครงการโดยใช้สีที่ปรากฏตามแผนแม่บทโครงข่ายระบบขนส่งมวลชนในกรุงเทพมหานครและพื้นที่ต่อเนื่อง ที่กำหนดให้เส้นทางช่วงวงแหวนรอบนอกตะวันออก-หมอชิต-สะพานตากสิน-บางหว้าเป็นรถไฟฟ้าสายสีเขียวเข้ม และเส้นทางช่วงยศเส-สนามกีฬาแห่งชาติ-อ่อนนุช-บางปูเป็นรถไฟฟ้าสายสีเขียวอ่อน
การแปรงฟัน

การแปรงฟัน เป็นการทำความสะอาดฟันรูปแบบหนึ่ง ปัจจุบันคนส่วนใหญ่โดยใช้ แปรงสีฟัน โดยมี ยาสีฟัน เป็นตัวช่วยในการขัดฟัน เพื่อชำระคราบสกปรกบนผิวฟัน และนิยมแปรงฟันวันละสองครั้ง เช้า และ ก่อนนอน บางคนที่เน้นความสะอาดก็อาจแปรงฟันทุกครั้งหลังอาหาร

วิธีการแปรงฟันที่ถูกต้อง

การแปรงฟันด้านข้าง (ทั้งด้านในและด้านนอก) ให้ขนแปรงทำมุม 45 องศากับตัวฟัน โดยสอดขนแปรงเข้าไประหว่างฟันกับเหงือกเล็กน้อย แล้วบิดแปรงจากเหงือกมายังปลายฟัน การทำเช่นนี้จะครอบคลุมด้านหนึ่งของฟันประมาณ 2-3 ซี่ ให้ทำซ้ำประมาณ 15-20 ครั้ง แล้วค่อยเปลี่ยนตำแหน่งต่อไป
การแปรงฟันด้านบดเคี้ยว ตั้งขนแปรงให้ตรงเป็นระนาบเดียวกับด้านบดเคี้ยว แปรงได้ตามสบาย
ควรใช้ไหมขัดฟันทำความสะอาดซอกฟันหรือบริเวณที่ขนแปรงเข้าไม่ถึง
อำเภอสิงหนคร

เหตุการณ์สำคัญ

25 เมษายน พ.ศ. 2540 คน้รายบุกชิงทรัพย์และฆาตกรรม นายประภาส บุญทวี นางเจียมจิตร บุญทวี เด็กชายกัมปนาท บุญทวี เด็กชายชัฏชวาล บุญทวี และเด็กชายปรนนท์ บุญทวี
มอซิลลา ธันเดอร์เบิร์ด

ประวัติ

แต่เดิมแล้ว ธันเดอร์เบิร์ดถูกตั้งชื่อว่า มิโนทอร์ ซึ่งออกมาตาม ฟีนิกซ์ (ชื่อเดิมของ มอซิลลา ไฟร์ฟอกซ์)

ความสามารถ

ธันเดอร์เบิร์ด ถูกตั้งเป้าหมายในการพัฒนา ให้เป็นโปรแกรมรับส่งอีเมลที่เรียบง่าย ซึ่งมันไม่ใช่โปรแกรมจัดการสารสนเทศส่วนบุคคล (Personal information manager) แต่ถ้าต้องการความสามารถพิเศษอื่นๆ ก็ยังเพิ่มประสิทธิภาพของมันได้ โดยการติดตั้งส่วนขยาย นอกจากนี้ Thuderbird ยังสามารถใช้งานในส่วนของการตรวจสอบจดหมายจาก E-mail ยอดนิยมอย่าง Gmail ได้อย่างด้วย และสามารถใช้งานร่วมกับ Hotmail Yahool ฯลฯ
โดยการใช้ Webmail เป็นปลั๊กอินในการช่วย

กรองอีเมลขยะ

ธันเดอร์เบิร์ดได้ใช้ตัวกันอีเมลขยะแบบ Bayesian ซึ่งมีประสิทธิภาพในการขจัดอีเมลขยะที่ไม่พึงประสงค์ได้

ส่วนเสริม

ส่วนเสริมสามารถเพิ่มความสามารถในการใช้งานได้ เช่น Lightning เป็นส่วนเสริมที่เพิ่มปฏิทินเพื่อความสะดวกในการใช้งาน

รองรับมาตรฐานต่าง ๆ

ธันเดอร์เบิร์ด รองรับมาตรฐานการรับส่งอีเมลอย่าง POP และ IMAP และยังรองรับที่อยู่แบบ LDAP อีกด้วย ทั้งยังสามารถอ่านและเขียนอีเมลแบบ HTML และยังมีการติดตั้งตัวอ่าน RSS/Atom

ปลอดภัย

ข้อมูลจะถูกเข้ารหัสด้วย เอสเอสแอล แต่ถ้าต้องการความปลอดภัยมากกว่านี้ สามารถติดส่วนเสริมสำหรับเข้ารหัสและบีบอัดข้อมูลได้

การปรับแต่ง Thuderbird

Thunderbird สามารถปรับแต่งความสามารถได้โดยการเข้าไปยัง เว็บไซต์ http://www.mozilla.org
ธัชพล เสือทองคำ

การศึกษา

ปี พ.ศ. 2553 โซ่จบการศึกษาชั้นมัธยมศึกษาจากโรงเรียนสวนกุหลาบวิทยาลัยเป็นรุ่นที่ 132 และปัจจุบันกำลังศึกษาอยู่ที่สาขาวิชาการภาพยนตร์และวีดิทัศน์คณะนิเทศศาสตร์ มหาวิทยาลัยรังสิต

ประวัติ

โซ่เริ่มมีผลงานในแวดวงบันเทิงที่เป็นที่รู้จักอย่างกว้างขวางหลังจากที่ได้รับติดต่อให้เข้ามาเป็นหนึ่งในสมาชิกรุ่นที่ 6 ของแฟรนไชส์ สตรอเบอรี่ชีสเค้ก ร่วมกับสมาชิกอีก 8 คน โดย โซ่เป็นหนึ่งในสมาชิกไม่กี่คนที่ได้ดำเนินรายการทุกเทปตั้งแต่เปิดตัวและเป็นสมาชิกเพียงคนเดียวที่มีช่วงในการดำเนินรายการเป็นของตนเองแยกต่างหากจากพิธีกรคนอื่น คือช่วง "ไม่หิวจริงเหรอ" นอกจากนี้โซ่ยังมีผลงานถ่ายแบบลงนิตยสารชื่อดังมากมาย เช่น ILIKE, F3, Candy
จนกระทั่งเข้าศึกษาต่อในระดับมหาวิทยาลัยจึงได้เริ่มรับงานละครอันส่งผลให้โซ่มีชื่อเสียงมากยิ่งขึ้นจากการรับบท "เดี่ยว" ในละครดราม่าเข้มข้นเรื่อง เหยื่อพยาบาท
สมเด็จพระมหาสังฆราช (เนิล เตียง สุวณฺณเกสโร)

สมเด็จพระมหาสังฆราช (เนิล เตียง สุวณฺณเกสโร) (เขมร: សម្ដេច​ព្រះ​មហា​សង្ឃរាជ និល ទៀង សុវណ្ណកេសរោ) เป็นพระสังฆนายกฝ่ายมหานิกายที่สำคัญในรัชกาลสมเด็จพระนโรดม ประสูติเมื่อ พ.ศ. 2366 ที่เมืองโพธิบาท เขตเคียนสวาย เมื่ออายุได้ 11 ปี เกิดสงครามสยาม-เวียดนาม ท่านถูกกวาดต้อนมาประเทศไทยพร้อมครอบครัว ต่อมาได้บวชเป็นสามเณรที่วัดในกรุงเทพฯ ต่อมาได้อุปสมบทเป็นนาคหลวงในสมัยรัชกาลที่ 3 เมื่อ พ.ศ. 2358
ต่อมาเมือพระองค์ด้วงได้ครองราชย์สมบัติในกัมพูชาได้นิมนต์พระภิกษุเที่ยงไปสืบศาสนาในกัมพูชาในกัมพูชาเมื่อ พ.ศ. 2393 ท่านได้เลื่อนสมณศักดิ์จนได้เป็นพระสังฆราชเมื่อ พ.ศ. 2402 ท่านมีบทบาทในการบูรณะวัดโบราณ และสร้างวิหารพระแก้วมรกต และสร้างวัดเพิ่มเติมขึ้น ท่านสิ้นพระชนม์เมื่อ 2 ตุลาคม พ.ศ. 2426
วอลเลย์บอลหญิงอาเซอร์ไบจานซูเปอร์ลีก

ประวัติ

ในปี ค.ศ. 2014 อิกติซาดชิ บากูได้ประกาศว่าจะยุบทีม เพราะมีปัญหาทางการเงิน
เขตโซกซาร์เจน

ภูมิศาสตร์

ติดกับเขตฮีลากังมินดาเนาทางทิศเหนือ, เขตดาเบาทางทิศตะวันออก และทะเลเซเลบีสทางทิศตะวันตกเฉียงใต้ ภายในเขตมีจังหวัดมากีนดาเนาซึ่งล้อมรอบด้วยโคตาบาโตซิตี, จังหวัดฮีลากังโคตาบาโต และจังหวัดซุลตันคูดารัต
เขตประกอบไปด้วยภูมิลักษณ์ต่าง ๆ ได้แก่ ชายฝั่ง, หุบเขา และภูเขา สำหรับในด้านแม่น้ำ เขตนี้ถือเป็นเขตต้นน้ำของเกาะมินดาเนา ต้นน้ำที่เป็นที่รู้จักคือต้นน้ำโกตาบาโต ซึ่งล้อมรอบด้วยแนวเขาทั้งสามด้าน เป็นแหล่งกำเนิดของแม่น้ำมินดาเนา ซึ่งเป็นแม่น้ำสายยาวที่สุดบนเกาะมินดาเนา และยาวเป็นอันดับที่สองของประเทศ แม่น้ำมินดาเนาจะไหลลงอ่าวอิลลานา ซึ่งเป็นอ่าวย่อยของอ่าวโมโร ทางด้านทิศตะวันตกของโคตาบาโตซิตี
ทางทิศใต้ของแหล่งต้นน้ำคือที่สูงติรูไรย์ ซึ่งเป็นแนวเขาที่กั้นจากชายฝั่งด้านทิศใต้
เอ็มไทย

วิวัฒนาการของ เอ็มไทยดอตคอม

ในปี พ.ศ. 2548 เริ่มมีบริการ วีดีโอคลิป หรือ วีดีโอแชริง เป็นครั้งแรก ในชื่อ เอ็มไทย วีดีโอ
ในปี พ.ศ. 2549 มีเนื้อหาเฉพาะเกี่ยวกับ ผู้หญิง แฟชั่น ในชื่อ เอ็มไทย วีเมน ตอบปัญหาความรักในชื่อ มาดามรัก
ในปี พ.ศ. 2550 ควบรวมเว็บไซต์ Gossipstar (นิตยสาร เว็บไซต์ เกี่ยวกับเรื่องซุบซิบ บันเทิง ดารา) ที่อยู่ในเครือบริษัทเดียวกัน กลายเป็นส่วนหนึ่งของเว็บไซต์
ในปี พ.ศ. 2551 มีเนื้อหาเฉพาะเกี่ยวกับ ผู้ชาย แฟชั่น ออกกำลังกาย จีบสาว ในชื่อ เอ็มไทย เมน และตอบปัญหาจิตวิทยาเรื่องงาน โดย ดร. วิชัย ว่องศิลป์วัฒนา และ ผู้จัดการลิ้นทอง  และเปิดเนื้อหาแฟชั่นเซ็กซี่ในชื่อ A'lure Magazine
ในปี พ.ศ. 2553 เปิดความร่วมมือ แอปพลิเคชัน บนสมาร์ททีวี ของ LG  และ Sony
ในปี พ.ศ. 2554 ออกแอปพลิเคชัน ทางโทรศัพท์มือถือ ทาง iPhone และ Android ในชื่อ MThai App และร่วมมือกับ Cartoonclub ในการฉายการ์ตูนดูฟรีทางเว็บไซต์
ในปี พ.ศ. 2555 จัดทำโครงการ คลิกดีทำดี เพื่อรวมพลังคนเล่นอินเตอร์เน็ทในการทำกิจกรรมจิตอาสาทุกๆเดือน เช่น ปลูกป่า ทำสื่อการสอนนักเรียนพิการทางสายตาเป็นต้น
ในปี พ.ศ. 2558 เปิดความร่วมมือด้านเนื้อหากับ Mashable และนิตยสารดิฉัน
ในปี พ.ศ. 2560 ขยายตลาดกลุ่มผู้ใช้งานวิดีโอภายใต้ชื่อ Seeme เว็บไซต์ Seeme.me
จักรกฤษณ์ พณิชย์ผาติกรรม

เสียชีวิต

เมื่อเวลาประมาณ 19.10 นาฬิกา ของวันที่ 19 ตุลาคม พ.ศ. 2556 ตำรวจสถานีมีนบุรี ได้รับแจ้งเหตุคนร้ายลอบยิงจักรกฤษณ์ขณะอยู่ในรถยนต์ปอร์เช่ บ็อกซเตอร์สีดำ โดยเกิดเหตุที่หน้าวัดบำเพ็ญใต้ ถนนรามคำแหง เขตมีนบุรี จนบาดเจ็บสาหัส ซึ่งกระสุนได้เข้าบริเวณหน้าอก และจักรกฤษณ์ได้รับการนำตัวส่งโรงพยาบาลเสรีรักษ์ ก่อนที่เขาจะทนพิษบาดแผลไม่ไหว และเสียชีวิตในเวลาต่อมา
จักรกฤษณ์มีข่าวขัดแย้งกับคนในครอบครัว กระทั่งภรรยาแจ้งความกับทางตำรวจและมูลนิธิปวีณาฯ จนจักรกฤษณ์ถูกคุมขังอยู่ในเรือนจำทหาร ก่อนที่จะได้รับการปล่อยตัวชั่วคราว จากนั้นได้มีการแจ้งจับภรรยาตัวเองว่าลักทรัพย์ในตู้เซฟ ก่อนจะมีการไกล่เกลี่ยขอคืนดีกับภรรยาโดยมีปวีณา หงสกุล รมว.พัฒนาสังคมและความมั่นคงของมนุษย์ให้การช่วยเหลือ
พระเหมกเถระ

ประวัติ

ดูได้ที่ พาวรีพราหมณ์

บั้นปลายชีวิต

ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงดับขันธปรินิพพาน
อาชว์ เตาลานนท์

งานการเมือง

ดร.อาชว์ เตาลานนท์ เคยได้รับการแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลของพลเอกเกรียงศักดิ์ ชมะนันทน์ และเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของนายอานันท์ ปันยารชุน
งานประกาศผลรางวัลออสการ์ ครั้งที่ 15

รางวัล

Best Picture : Mrs. Miniver
Best Director : William Wyler - Mrs. Miniver
Best Actor : James Cagney - Yankee Doodle Dandy
Best Supporting Actor : Van Heflin - Johnny Eager
Best Actress : Greer Garson - Mrs. Miniver
Best Supporting Actress : Teresa Wright - Mrs. Miniver
Best Original Screenplay : Michael Kanin และ Ring Lardner, Jr. - Woman of the Year
Best Original Story : Emeric Pressburger - The Invaders
Best Screenplay : George Froeschel, James Hilton, Claudine West และ Arthur Wimperis - Mrs. Miniver
Best Documentary : Moscow Strikes Back
เรจโจเอมีเลีย

เรจโจเอมีเลีย (อิตาลี: Reggio Emilia) หรือ แรซ (เอมีเลีย: Rèz) เป็นเมืองในแคว้นเอมีเลีย-โรมัญญา ทางภาคเหนือของประเทศอิตาลี มีประชากรประมาณ 170,000 คน และเป็นเทศบาลหลักของจังหวัดเรจโจเอมีเลีย
ตระกูลเดลลาโรเวเร

สายตระกูล

เส้นไข่ปลาแสดงว่าผู้นั้นปรากฏมากว่าสองครั้ง

ตัวใหญ่แสดงว่าเป็นนามสกุลของลูกไม่ว่าจะแต่งงานกี่ครั้ง

ทุกคนในผังนี้ใช้นามสกุลเดลลา โรเวเรนอกจากจะระบุเป็นอื่น
กะทิ

การทำกะทิ

กะทิได้มาจากการนำเนื้อมะพร้าวที่ขูดแล้ว มาใส่น้ำอุ่นเล็กน้อยให้พอชุ่ม เคล้าให้ทั่ว และคั้นส่วนผสมผ่านกระชอนหรือผ้าขาวบาง น้ำกะทิที่ได้ในครั้งแรกนี้เรียกว่าหัวกะทิ น้ำกะทิที่ได้จากการคั้นครั้งที่สองหรือสามเรียกว่าหางกะทิ หัวกะทิจะเข้มข้นกว่าหาง และเป็นส่วนผสมหลักในการทำอาหาร

กะทิสำเร็จรูป

ในปัจจุบันมีการแปรรูปผลิตภัณฑ์กะทิออกวางจำหน่ายแบบสำเร็จรูป ทั้งในรูปกะทิผง และผลิตภัณฑ์ยูเอชที เพื่ออำนวยความสะดวกในการใช้งาน
ปราสาทมารีบอร์

ปราสาทมารีบอร์ (สโลวีเนีย: Mariborski grad) เป็นปราสาทหรือคฤหาสน์ ตั้งอยู่ในเมืองมารีบอร์, ประเทศสโลวีเนีย นอกจากนี้ยังมีพิพิธภัณฑสถาน ปราสาทมารีบอร์ถูกสร้างขึ้นในปี ค.ศ. 1655
ทุนธนชาต

ประวัติ

บริษัท ทุนธนชาต จำกัด (มหาชน) “บริษัทฯ” ได้รับอนุญาตจากกระทรวงการคลังให้ประกอบธุรกิจประเภทเงินทุนและหลักทรัพย์ตั้งแต่วันที่ 9 เมษายน พ.ศ. 2517 ในชื่อ บริษัท ลีกวงมิ้ง ทรัสต์ จำกัด มี ท่านผู้หญิงพูนทรัพย์ นพวงศ์ ณ อยุธยา ก่อนจะเปลี่ยนมาเป็น บริษัท เงินทุนหลักทรัพย์ ธนชาติ จำกัด ในวันที่ 18 ธันวาคม พ.ศ. 2523 โดยมุ่งเน้นธุรกิจเงินทุนและบริการทางการเงินอื่น ๆ อย่างครบวงจรผ่านทางบริษัทในกลุ่ม ซึ่งต่อมาในวันที่ 3 มีนาคม พ.ศ. 2540 ได้แยกธุรกิจหลักทรัพย์ออกจากบริษัทฯ ไปดำเนินธุรกิจในนาม “บริษัทหลักทรัพย์ ธนชาต จำกัด” ตามนโยบายของทางการ และบริษัทได้เปลี่ยนชื่อเป็น “บริษัท เงินทุนธนชาติ จำกัด (มหาชน) ”
ฉันทวิชช์ ธนะเสวี

ชีวิตส่วนตัว

เต๋อ ฉันทวิชช์ ปัจจุบันคบหาดูใจกับ ดาวิกา โฮร์เน่
ราชการข่าวกรองลับ

การก่อตั้ง

หน่วยเอสไอเอสเป็นหน่วยงานสืบทอดจากสำนักงานราชการลับ (Secret Srevice Bureau) ซึ่งถูกก่อตั้งขึ้นวันที่ 1 ตุลาคม ค.ศ. 1909 หน่วยงานนี้เป็นความตั้งใจร่วมระหว่างกระทรวงกองทัพเรือของอังกฤษและสำนักงานสงคราม (War Office) เพื่อควบคุมปฏิบัติการข่าวกรองลับในสหราชอาณาจักรและดินแดนต่างชาติ โดยเฉพาะการจับตามองความเคลื่อนไหวต่างๆของรัฐบาลแห่งจักรวรรดิเยอรมัน  หน่วยงานนี้ถูกแบ่งเป็นฝ่ายทหารเรือและฝ่ายทหารบกซึ่งเชี่ยวชาญในการจารกรรมในดินแดนต่างชาติและการต่อต้านจารกรรมในประเทศตามลำดับ มาเป็นเวลายาวนาน โดยหน่วยงานเฉพาะนี้เริ่มต้นมาจากการที่กระทรวงกองทัพเรือต้องการที่จะที่รู้วามแข่งแกร่งทางทะเลของกองทัพเรือแห่งจักรวรรดิเยอรมัน และถูกจัดตั้งขึ้นอย่างเป็นทางการในปีค.ศ. 1914 ระหว่างช่วงสงครามโลกครั้งที่ในปี ค.ศ.1916 ทั้งสองหน่วยได้รับการเปลี่ยนแปลงเชิงการบริหาร ซึ่งหน่วยต่างประเทศกลายเป็น MI1(c) ของกองกำกับการข่าวกรองทหาร (Directorate of Military Intelligence)
ผู้กำกับการคนแรกของราชการข่าวกรองลับคือ นาวาเอก เซอร์ แมนส์ฟิลด์ จอร์จ สมิธ-คัมมิ่ง (ตัวเขานั้นจะไม่พูดชื่อนามสกุล สมิธ จาก สมิธ-คัมมิ่ง ในการพูดคุยทั่วๆไป) โดยปกติแล้วเขามักสงนาม C ด้วยหมึกสีเขียวซึ่งเป็นอักษรตัวแรกของนามสกุลเขาในการติดต่อทางจดหมายด้วย  ซึ่งพัฒนาการเป็นนามแฝง(code name) และได้รับการปฏิบัติสืบต่อกันมาโดยผู้กำกับคนต่อๆไปเมื่อลงนามเอกสารเพื่อคงสภาวะนิรนามไว้

สงครามโลกครั้งที่หนึ่ง

การปฏิบัติงานในช่วงสงครามโลกครั้งที่หนึ่งนั้นเป็นที่สับสนวุ่นวาย อันเนื่องจากไม่สามารถจัดตั้งเครือข่ายในเยอรมนีได้ด้วยตนเอง ผลงานส่วนใหญ่มาจากข่าวยกรองทางทหารและการค้าซึ่งถูกรวบรวมโดนเครือข่ายในประเทศเป็นกลาง,ประเทศที่ถูกยึดครองและรัสเซีย
โรงพยาบาลมหาวิทยาลัย

โรงพยาบาลศูนย์แพทยศาสตรศึกษาชั้นคลินิก

สำหรับการจัดการเรียนการสอนนั้น ในระดับชั้นปรีคลินิก (ชั้นปี 1-3) จะทำการเรียนการสอนที่คณะแพทยศาสตร์ (สำนักวิชาแพทยศาสตร์ / วิทยาลัยแพทยศาสตร์) ประจำมหาวิทยาลัยต่างๆ ทั้งในกรุงเทพมหานครและส่วนภูมิภาค ส่วนในระดับชั้นคลินิก (ชั้นปี 4-6) จะอาศัย โรงพยาบาล ทั้งโรงพยาบาลทั่วไป (บางแห่ง) และโรงพยาบาลศูนย์ (บางแห่ง) ในสังกัดกระทรวงสาธารณสุขจัดตั้งเป็นสถาบันสมทบในการเรียนและฝึกปฏิบัติงานของนิสิตนักศึกษาแพทย์ โดยใช้ชื่อว่า ศูนย์แพทยศาสตรศึกษา ชั้นคลินิก ปัจจุบัน ทาง สบพช. มีการจัดตั้งศูนย์แพทยศาสตรศึกษาชั้นคลินิกขึ้นในโรงพยาบาลต่างๆ ที่เข้าร่วมเป็นสถาบันสมทบในการร่วมผลิตแพทย์เพื่อบริหารและจัดการเรียนการสอนนิสิตนักศึกษาแพทย์ในโรงพยาบาลอันเป็นศูนย์แพทยศาสตรศึกษา ชั้นคลินิก เหล่านั้น อย่างมีประสิทธิภาพ โดยให้เป็นหน่วยงานหนึ่งของโรงพยาบาลนั้นๆ ศูนย์แพทยศาสตรศึกษาชั้นคลินิก ทั่วประเทศ
ทางหลวงแผ่นดินหมายเลข 1192

รายละเอียดของเส้นทาง

ทางหลวงแผ่นดินหมายเลข 1192 เป็นเส้นทาง 2 ช่องจราจร เริ่มจากแยกทางหลวงแผ่นดินหมายเลข 1009 ณ หลักกิโลเมตรที่ 26 สิ้นสุดที่อำเภอแม่แจ่ม จังหวัดเชียงใหม่ ระยะทางทั้งสิ้น 20.88 กิโลเมตร อยู่ในความควบคุมของแขวงทางหลวงเชียงใหม่ที่ 1
โจว ต้ากวาน

โจว ต้ากวาน (จีนตัวย่อ: 周达观; จีนตัวเต็ม: 周達觀; พินอิน: Zhōu Dáguān; ราว ค.ศ. 1270 – ?) เป็นนักการทูตชาวจีนในรัชสมัยจักรพรรดิยฺเหวียนเฉิงจง (元成宗) แห่งราชวงศ์ยฺเหวียน (元朝) เป็นที่รู้จักเพราะได้เดินทางไปเมืองพระนคร และบันทึกขนบประเพณีกับสถานที่ต่าง ๆ เอาไว้ เขาถึงเมืองพระนครในเดือนสิงหาคม ค.ศ. 1296 และพำนัก ณ ราชสำนักของพระเจ้าอินทรวรรมันที่ 3 (ឥន្ទ្រវរ្ម័នទី៣) จนถึงเดือนกรกฎาคม ค.ศ. 1297 แม้เขามิใช่ชาวจีนคนแรกที่เข้าไปในเมืองพระนครของจักรวรรดิเขมร แต่การเดินทางของเขาเป็นที่รู้จักกว่าของใครเพื่อน เพราะเขาได้บันทึกชีวิตในเมืองพระนครเอาไว้โดยละเอียด ซึ่งรู้จักในชื่อ เจินล่าเฟิงถูจี้ (真臘風土記; "บันทึกขนบประเพณีเจนละ") ปัจจุบันถือเป็นหนึ่งในแหล่งข้อมูลสำคัญเกี่ยวกับเมืองพระนครและจักรวรรดิเขมร นอกเหนือไปจากศิลาจารึกและเอกสารอื่น ๆ ที่พรรณนาชีวิตประจำวันของผู้อยู่อาศัยในเมืองพระนคร

ประวัติ

โจว ต้ากวาน เป็นชาวหย่งเจีย (永嘉縣) ซึ่งสมัยนั้นเรียก "เวินโจว" (温州) เอกสารบางฉบับเรียกเขาว่า "โจว จิ้งกวาน" (周建觀) หรือ "โจว ต๋าเข่อ" (周達可) ในบั้นปลายชีวิตเขาใช้นามปากกว่า "เฉ่าถิงอี้หมิน" (草庭逸民; "นักพรตศาลามุงฟาง")
ใน ค.ศ. 1296 จักรพรรดิยฺเหวียนเฉิงจงส่งคณะทูตไปต่างประเทศ ซึ่งมีโจว ต้ากวาน เป็นทูตอยู่ด้วย แต่เอกสารหลวงมิได้บันทึกการส่งทูตครั้งนี้ไว้ อย่างไรก็ดี ปรากฏว่า วันที่ 20 กุมภาพันธ์ ค.ศ. 1296 โจว ต้ากวาน ออกเดินทางโดยเรือจากชายฝั่งทะเลในหมิงโจว (明州) ซึ่งปัจจุบัน คือ หนิงปั๋ว (宁波) ผ่านท่าและด่านต่าง ๆ คือ ฝูโจว (福州), กว่างโจว (广州), เฉฺวียนโจว (泉州), ไห่หนาน (海南), และทะเลชีโจว (七洲; "ทะเลเจ็ดเกาะ) เข้าเวียดนามไปทางเจียวจื่อ (交趾) แวะพัก ณ ที่ซึ่งปัจจุบัน คือ กวีเญิน (Quy Nhơn) แล้วเดินทางต่อไปยังบ่าเซีย (Bà Rịa) ผ่านหมู่เกาะกนด๋าว (Côn Đảo) ก่อนขึ้นเหนือไปยังแม่โขง เข้าสู่โตนเลสาบ (ទន្លេសាប ทนฺเลสาบ) ในแดนเขมร ไปออกกำพงฉนาง (កំពង់ឆ្នាំង กํพง̍ฉฺนำง) แล้วล่องเรือเล็กในโตนเลสาปอีกหลายวันไปจนถึงเมืองพระนครในเดือนสิงหาคม ค.ศ. 1296 นั้น
เขาและคณะได้รับอนุญาตให้เข้านอกออกในพระราชวัง แต่ไม่รวมถึงฝ่ายใน เขาบันทึกพรรณนาปราสาทราชมนเทียร วัดวาอาราม ตึกรามบ้านช่อง ต่าง ๆ ไว้ทั้งในเมืองนอกเมือง เขายังได้ชมพิธีกรรมและขบวนแห่ต่าง ๆ รวมถึงชีวิตประจำวันของผู้คน ทั้งได้เที่ยวท่องไปตลอดเมืองและชนบท ในช่วงที่เขาอยู่ ณ เมืองพระนครนี้ เขาพักอยู่ ณ เรือนแห่งหนึ่งใกล้กับประตูทางทิศเหนือของเมือง
เขาอยู่ในจักรวรรดิเขมรราว 11 เดือน แล้วเดินทางออกไปในเดือนกรกฎาคม ค.ศ. 1297 และภายในเวลา 15 ปีหลังจากนั้น เขาเขียน เจินล่าเฟิงถูจี้ ขึ้น แต่เขียนเสร็จเมื่อไรแน่ไม่ปรากฏ ต้นฉบับที่เหลือรอดมาจนถึงปัจจุบัน เชื่อว่า เป็นเพียงหนึ่งในสามของเนื้อหาทั้งหมด ส่วนที่เหลือน่าจะสาบสูญสิ้น
ชีวิตของเขาหลังจากการเดินทางครั้งนั้นก็ไม่เป็นที่รับทราบมากมายนัก แต่เชื่อกันว่า เขามีชีวิตอยู่จนถึงคริสต์ทศวรรษ 1350